title: Propunere de decizie a Consiliului în conformitate cu articolul 122 alineatul (2) din tratat, privind adoptarea de către Cipru a monedei unice la 1 ianuarie 2008

text:
            COMISIA COMUNITĂŢILOR EUROPENE

                                            Bruxelles, 16.5.2007
                                            COM(2007) 256 final

                                            2007/0090 (CNS)

                                Propunere de

                        DECIZIE A CONSILIULUI

           în conformitate cu articolul 122 alineatul (2) din tratat,
     privind adoptarea de către Cipru a monedei unice la 1 ianuarie 2008

                           (prezentată de Comisie)

RO                                                                         RO
 ---pagebreak---                                       EXPUNERE DE MOTIVE

     La 3 mai 1998, Consiliul a decis că Belgia, Germania, Spania, Franţa, Irlanda, Italia,
     Luxemburg, Ţările de Jos, Portugalia, Austria şi Finlanda îndeplinesc condiţiile necesare
     pentru adoptarea monedei unice la 1 ianuarie 1999. Danemarca şi Regatul Unit au folosit
     clauzele „opt-out” şi, prin urmare, nu au fost evaluate de Consiliu. Grecia şi Suedia au fost
     considerate de către Consiliu drept state membre care fac obiectul unei derogări. La 19 iunie
     2000, Consiliul a decis că Grecia îndeplineşte condiţiile necesare de adoptare a monedei euro
     la 1 ianuarie 2001. Ţările care au aderat la Uniunea Europeană la 1 mai 2004 (Republica
     Cehă, Estonia, Cipru, Letonia, Lituania, Ungaria, Malta, Polonia, Slovenia şi Slovacia) au
     devenit state membre care fac obiectul unei derogări în conformitate cu articolul 4 din Actul
     de aderare. La 11 iulie 2006, Consiliul a decis că Slovenia îndeplineşte condiţiile necesare de
     adoptare a monedei euro la 1 ianuarie 2007. Bulgaria şi România, care au aderat la Uniunea
     Europeană la 1 ianuarie 2007, au devenit state membre care fac obiectul unei derogări în
     conformitate cu articolul 5 din Actul de aderare.

     Articolul 122 alineatul (2) prevede procedura de abrogare a derogărilor. Această procedură
     trebuie iniţiată cel puţin o dată la doi ani sau la cererea unui stat membru care face obiectul
     unei derogări. Conform acestei proceduri, Comisia şi Banca Centrală Europeană trebuie să
     prezinte Consiliului, în conformitate cu articolul 121 alineatul (1), un raport privind
     progresele efectuate de statele membre care fac obiectul unei derogări în îndeplinirea
     obligaţiilor care le revin pentru realizarea uniunii economice şi monetare. Pe baza propriului
     raport şi a raportului BCE, Comisia poate înainta Consiliului o propunere de decizie a
     Consiliului de abrogare a derogării statelor membre care îndeplinesc condiţiile necesare.

     Toate ţările care fac obiectul unei derogări au fost evaluate de Comisie şi de BCE în anul
     2006. La 13 februarie 2007, Cipru a depus o cerere pentru o nouă evaluare a convergenţei în
     vederea introducerii monedei euro la 1 ianuarie 2008 în cazul în care derogarea ar fi abrogată.
     Ca răspuns la această cerere, Comisia şi BCE au întocmit rapoartele de convergenţă pentru
     Cipru.

     Raportul de convergenţă al Comisiei din anul 2007 pentru Cipru a fost adoptat de Colegiu la
     16 mai 2007. BCE a adoptat raportul său în aceeaşi zi. Rapoartele examinează în special dacă
     legislaţia internă a Ciprului, inclusiv statutul băncii centrale naţionale, este compatibilă cu
     articolele 108 şi 109 din tratat şi cu Statutul SEBC şi BCE. Rapoartele examinează, de
     asemenea, dacă a fost atins un grad înalt de convergenţă durabilă, analizând în ce măsură au
     fost îndeplinite criteriile de convergenţă şi iau în considerare numeroşi alţi factori menţionaţi
     la articolul 121 alineatul (1) ultimul paragraf.

     În raportul său de convergenţă, Comisia concluzionează că Cipru a realizat un grad înalt de
     convergenţă durabilă.

     Pe baza raportului său şi a raportului BCE, Comisia a adoptat propunerea anexată de decizie a
     Consiliului de abrogare a derogării pentru Cipru începând cu 1 ianuarie 2008.

RO                                                  2                                                    RO
 ---pagebreak---                                                                   2007/0090 (CNS)

                                                    Propunere de

                                         DECIZIE A CONSILIULUI

                       în conformitate cu articolul 122 alineatul (2) din tratat,
                 privind adoptarea de către Cipru a monedei unice la 1 ianuarie 2008

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 122
     alineatul (2),

     având în vedere propunerea Comisiei,

     având în vedere raportul Comisiei1,

     având în vedere raportul Băncii Centrale Europene2,

     având în vedere avizul Parlamentului European,

     având în vedere discuţiile purtate în cadrul Consiliului, reunit la nivel de şefi de stat sau de
     guvern,

     întrucât:

     (1)    A treia etapă a Uniunii economice şi monetare (UEM) a început la 1 ianuarie 1999.
            Consiliul, reunit la Bruxelles la 3 mai 1998, la nivel de şefi de stat sau de guvern, a
            decis că Belgia, Germania, Spania, Franţa, Irlanda, Italia, Luxemburg, Ţările de Jos,
            Austria, Portugalia şi Finlanda îndeplinesc condiţiile necesare pentru adoptarea
            monedei unice la 1 ianuarie 19993.

     (2)    La 19 iunie 2000, Consiliul a decis că Grecia îndeplineşte condiţiile necesare pentru
            adoptarea monedei unice la 1 ianuarie 20014. La 11 iulie 2006, Consiliul a decis că
            Slovenia îndeplineşte condiţiile necesare pentru adoptarea monedei unice la 1 ianuarie
            20075.

     1
             Raport adoptat la 16 mai 2007 – [COM(2007) 255].
     2
             Raport adoptat la 16 mai 2007.
     3
             Decizia 1998/317/CE a Consiliului din 3 mai 1998 (JO L 139, 11.5.1998, p. 30).
     4
             Decizia 2000/427/CE a Consiliului din 19 iunie 2000 (JO L 167, 7.7.2000, p. 19).
     5
             Decizia 2006/495/CE a Consiliului din 11 iulie 2006 (JO L 195, 15.7.2006, p. 25).

RO                                                         3                                            RO
 ---pagebreak---      (3)   În conformitate cu alineatul (1) din Protocolul privind anumite dispoziţii cu privire la
           Regatul Unit al Marii Britanii şi Irlandei de Nord anexat la tratat, Regatul Unit a
           notificat Consiliului că nu intenţionează să treacă la a treia etapă a UEM la 1 ianuarie
           1999. Notificarea respectivă nu a fost modificată. În conformitate cu alineatul (1) din
           Protocolul privind anumite dispoziţii cu privire la Danemarca anexat la tratat şi cu
           decizia luată de şefii de stat sau de guvern reuniţi la Edinburgh în decembrie 1992,
           Danemarca a notificat Consiliului că nu va participa la a treia etapă a UEM.
           Danemarca nu a solicitat iniţierea procedurii menţionate la articolul 122 alineatul (2)
           din tratat.

     (4)   În temeiul Deciziei 1998/317/CE, Suedia beneficiază de o derogare în sensul
           articolului 122 din tratat. În conformitate cu articolul 4 din Actul de aderare6,
           Republica Cehă, Estonia, Cipru, Letonia, Lituania, Ungaria, Malta, Polonia şi Slovacia
           fac obiectul unei derogări în sensul articolului 122 din tratat. În conformitate cu
           articolul 5 din Actul lor de aderare7, Bulgaria şi România fac obiectul unei derogări în
           sensul articolului 122 din tratat.

     (5)   Banca Centrală Europeană (BCE) a fost înfiinţată la 1 iulie 1998. Sistemul Monetar
           European a fost înlocuit cu un mecanism al ratei de schimb, asupra instituirii căruia s-a
           convenit printr-o rezoluţie a Consiliului European privind înfiinţarea unui mecanism al
           ratei de schimb în a treia etapă a Uniunii monetare şi economice din 16 iunie 19978.
           Procedurile aferente mecanismului ratei de schimb din a treia etapă a Uniunii
           economice şi monetare (ERM II) au fost stabilite prin Acordul din 1 septembrie 1998
           între Banca Centrală Europeană şi băncile centrale naţionale ale statelor membre din
           afara zonei euro de stabilire a procedurilor de funcţionare ale mecanismului ratei de
           schimb în etapa a treia a uniunii economice şi monetare9.

     (6)   Articolul 122 alineatul (2) din tratat stabileşte procedurile de abrogare a derogării de
           care beneficiază statele membre în cauză. În conformitate cu articolul menţionat, cel
           puţin o dată la doi ani sau la cererea unui stat membru care face obiectul unei derogări,
           Comisia şi BCE prezintă Consiliului un raport în conformitate cu procedura prevăzută
           la articolul 121 alineatul (1) din tratat. La 13 februarie 2007, Cipru a depus o cerere
           oficială pentru o evaluare a convergenţei.

     (7)   Legislaţiile interne ale statelor membre, inclusiv statutele băncilor centrale naţionale,
           trebuie să fie adaptate în consecinţă pentru a asigura compatibilitatea cu articolele 108
           şi 109 din tratat şi cu statutul SEBC. Rapoartele Comisiei şi ale BCE prezintă o
           evaluare detaliată a compatibilităţii legislaţiei din Cipru cu articolele 108 şi 109 din
           tratat şi cu statutul SEBC.

     6
           JO L 236, 23.9.2003, p. 33.
     7
           JO L 157, 21.6.2005, p. 203.
     8
           JO C 236, 2.8.1997, p. 5.
     9
           JO C 345, 13.11.1998, p. 6, astfel cum a fost modificat prin Acordul din 14 septembrie 2000 (JO C 362,
           16.12.2000, p. 11).

RO                                                      4                                                           RO
 ---pagebreak---      (8)    În conformitate cu articolul 1 din Protocolul privind criteriile de convergenţă
            menţionate la articolul 121 din Tratatul de instituire a Comunităţii Europene, criteriul
            de stabilitate a preţurilor, prevăzut la articolul 121 alineatul (1) prima liniuţă din tratat,
            înseamnă că un stat membru dispune de un grad de stabilitate durabilă a preţurilor şi
            de o rată medie a inflaţiei, măsurată în cursul unei perioade de un an înainte de
            examinare, care nu depăşeşte cu mai mult de 1,5 puncte procentuale rata inflaţiei a cel
            mult trei state membre cu cele mai bune rezultate în materie de stabilitate a preţurilor.
            În sensul criteriului de stabilitate a preţurilor, inflaţia se măsoară prin indici armonizaţi
            ai preţurilor de consum (IAPC), definiţi de Regulamentul (CE) nr. 2494/95 al
            Consiliului10. Pentru a evalua criteriul de stabilitate a preţurilor, inflaţia dintr-un stat
            membru a fost măsurată prin intermediul variaţiei procentuale a mediei aritmetice a 12
            indici lunari în raport cu media aritmetică a 12 indici lunari înregistraţi în perioada
            precedentă. În perioada de un an care s-a încheiat în martie 2007, primele trei state
            membre care au cele mai bune rezultate în materie de stabilitate a preţurilor au fost
            Finlanda, Polonia şi Suedia, unde s-au înregistrat rate ale inflaţiei de 1,3%, 1,5% şi,
            respectiv, 1,6%. În rapoartele Comisiei şi ale BCE a fost considerată ca valoare de
            referinţă valoarea calculată ca medie aritmetică simplă a ratelor inflaţiei înregistrate în
            primele trei state membre cu cele mai bune rezultate în materie de stabilitate a
            preţurilor plus 1,5 puncte procentuale. Astfel calculată, valoarea de referinţă pentru
            perioada de un an care s-a încheiat în martie 2007 a fost de 3,0%.

     (9)    În conformitate cu articolul 2 din Protocolul privind criteriile de convergenţă
            menţionate la articolul 121 din Tratatul de instituire a Comunităţii Europene, criteriul
            situaţiei finanţelor publice, prevăzut la articolul 121 alineatul (1) a doua liniuţă din
            tratat, înseamnă că, la momentul examinării, statul membru nu face obiectul unei
            decizii a Consiliului în temeiul articolului 104 alineatul (6) din tratat privind existenţa
            unui deficit excesiv.

     (10)   În conformitate cu articolul 3 din Protocolul privind criteriile de convergenţă
            menţionate la articolul 121 din Tratatul de instituire a Comunităţii Europene, criteriul
            de participare la mecanismul ratei de schimb din Sistemului Monetar European,
            prevăzut la articolul 121 alineatul (1) a treia liniuţă din tratat, înseamnă că un stat
            membru a respectat limitele normale de fluctuaţie stabilite pentru mecanismul ratei de
            schimb (ERM) din Sistemul Monetar European fără să înregistreze tensiuni grave cel
            puţin pe parcursul ultimilor doi ani dinaintea examinării. În special, statul membru nu
            trebuie să fi devalorizat din proprie iniţiativă rata de schimb centrală bilaterală a
            monedei sale în raport cu moneda niciunui alt stat membru în aceeaşi perioadă. De la 1
            ianuarie 1999, ERM II asigură cadrul de evaluare a îndeplinirii criteriului ratei de
            schimb. În evaluarea inclusă în rapoartele lor privind îndeplinirea acestui criteriu,
            Comisia şi BCE au examinat perioada de doi ani care s-a încheiat la 26 aprilie 2007.

     10
            Regulamentul (CE) nr. 2494/95 al Consiliului din 23 octombrie 1995 privind indicii armonizaţi ai
            preţurilor de consum (JO L 257, 27.10.1995, p. 1), astfel cum a fost modificat prin Regulamentul (CE)
            nr. 1882/2003 al Parlamentului European şi al Consiliului (JO L 284, 31.10.2003, p. 1).

RO                                                       5                                                          RO
 ---pagebreak---      (11)   În conformitate cu articolul 4 din Protocolul privind criteriile de convergenţă
            menţionate la articolul 121 din Tratatul de instituire a Comunităţii Europene, criteriul
            de convergenţă a ratelor dobânzii, prevăzut la articolul 121 alineatul (1) a patra liniuţă
            din tratat, înseamnă că, în cursul unei perioade de un an înaintea examinării, un stat
            membru a avut o rată medie nominală a dobânzii pe termen lung care nu depăşeşte cu
            mai mult de 2 puncte procentuale rata a cel mult trei state membre cu cele mai bune
            rezultate în materie de stabilitate a preţurilor. În sensul criteriului de convergenţă a
            ratelor dobânzii, au fost utilizate rate ale dobânzilor comparabile pentru obligaţiunile
            guvernamentale de referinţă pentru o perioadă de 10 ani. Pentru evaluarea îndeplinirii
            criteriului privind rata dobânzii, în rapoartele Comisiei şi ale BCE a fost considerată ca
            valoare de referinţă valoarea calculată ca medie aritmetică simplă a ratelor dobânzii
            nominale pe termen lung înregistrate în primele trei state membre care au cele mai
            bune rezultate în materie de stabilitate a preţurilor plus 2 puncte procentuale. Astfel
            calculată, valoarea de referinţă pentru perioada de un an care s-a încheiat în martie
            2007 a fost de 6,4%.

     (12)   În conformitate cu articolul 5 din Protocolul privind criteriile de convergenţă
            menţionate la articolul 121 din Tratatul de instituire a Comunităţii Europene, datele
            utilizate în evaluarea curentă a îndeplinirii criteriilor de convergenţă sunt furnizate de
            Comisie. Comisia a furnizat datele necesare pentru pregătirea prezentei propuneri.
            Datele bugetare au fost comunicate de Comisie pe baza rapoartelor depuse de statele
            membre până la 1 aprilie 2007 în conformitate cu Regulamentul (CE) nr. 3605/93 al
            Consiliului din 22 noiembrie 1993 privind aplicarea Protocolului privind procedura de
            deficit excesiv anexată Tratatului de instituire a Uniunii Europene11.

     (13)   Pe baza rapoartelor prezentate de Comisie şi de BCE privind progresele înregistrate de
            Cipru în îndeplinirea obligaţiilor care îi revin pentru realizarea uniunii economice şi
            monetare, Comisia formulează următoarele concluzii:

             În Cipru, legislaţia internă, inclusiv statutul băncii centrale naţionale, este
             compatibilă cu articolele 108 şi 109 din tratat şi cu statutul SEBC.

             În ceea ce priveşte îndeplinirea de către Cipru a criteriilor de convergenţă menţionate
             la cele patru liniuţe de la articolul 121 alineatul (1) din tratat:

             –      rata medie a inflaţiei din Cipru în anul care s-a încheiat în martie 2007 a fost de
                    2,0%, valoare mai mică decât valoarea de referinţă, care va rămâne probabil
                    sub valoarea de referinţă în lunile următoare;

             –      Cipru nu face obiectul unei decizii a Consiliului privind existenţa unui deficit
                    public excesiv;

             –      Cipru a participat la ERM II din 2 mai 2005; în cursul perioadei de doi ani care
                    s-a încheiat la 26 aprilie 2007, lira cipriotă (CYP) nu a înregistrat tensiuni
                    grave, iar Cipru nu a devalorizat, din proprie iniţiativă, rata de schimb centrală
                    bilaterală a CYP în raport cu moneda euro;

     11
            JO L 332, 31.12.1993, p. 7. Regulament, astfel cum a fost modificat ultima dată prin Regulamentul
            (CE) nr. 2103/2005 al Consiliului (JO L 337, 22.12.2005, p. 1).

RO                                                     6                                                        RO
 ---pagebreak---              –     în anul care s-a încheiat în martie 2007, rata dobânzii pe termen lung în Cipru a
                   fost, în medie, de 4,2%, valoare mai mică decât valoarea de referinţă.

             Cipru a atins un grad înalt de convergenţă durabilă în raport cu aceste criterii şi
             îndeplineşte condiţiile necesare pentru adoptarea monedei euro.

     (14)   Consiliul, hotărând cu majoritate calificată la propunerea Comisiei, decide care state
            membre ce fac obiectul unei derogări îndeplinesc condiţiile necesare pentru adoptarea
            monedei unice şi pune capăt derogărilor privind aceste state membre.

     ADOPTĂ PREZENTA DECIZIE:

                                              Articolul 1

     Cipru îndeplineşte condiţiile necesare pentru adoptarea monedei unice. Derogarea acordată
     Ciprului, menţionată la articolul 4 din Actul de aderare, se abrogă cu efect de la 1 ianuarie
     2008.

                                              Articolul 2

     Prezenta decizie se adresează statelor membre.

                                              Articolul 3

     Prezenta decizie se publică în Jurnalul Oficial al Uniunii Europene.

     Adoptată la

                                                 Pentru Consiliu
                                                 Preşedintele

RO                                                 7                                                   RO


title: Propunere de decizie a Consiliului privind introducerea pe piaţă, în conformitate cu Directiva 2001/18/CE a Parlamentului European şi a Consiliului, a unui soi de cartof (Solanum tuberosum L. linia EH92-527-1) modificat genetic pentru conţinut sporit de amilopectină în amidon (Numai textul în suedeză este autentic)

text:
                      COMISIA COMUNITĂŢILOR EUROPENE

                                                      Bruxelles, 13.6.2007
                                                      COM(2007) 336 final

                                          Propunere de

                                  DECIZIE A CONSILIULUI

     privind introducerea pe piaţă, în conformitate cu Directiva 2001/18/CE a Parlamentului
     European şi a Consiliului, a unui soi de cartof (Solanum tuberosum L. linia EH92-527-1)
                modificat genetic pentru conţinut sporit de amilopectină în amidon

                             (Numai textul în suedeză este autentic)

                                     (prezentată de Comisie)

RO                                                                                RO
 ---pagebreak---                                    EXPUNERE DE MOTIVE

     1.    În conformitate cu Articolul 13 din Directiva 2001/18/CE, autorităţile suedeze au
           primit de la BASF Plant Science o notificare (referinţă C/SE/96/35-01) privind
           introducerea pe piaţă a unui soi de cartof (Solanum tuberosum L. linia EH92-527-1)
           modificat genetic pentru un conţinut sporit de amilopectină în amidon.

     2.    Notificarea a cuprins iniţial cultivarea cartofului şi procesul de transformare în
           amidon industrial, precum şi utilizarea acestuia în alimentaţia animală în cadrul
           Comunităţii.

     3.    În conformitate cu articolul 14 din directivă, autoritatea suedeză competentă a
           înaintat Comisiei raportul său de evaluare a notificării, care conţine recomandarea de
           introducere pe piaţă a soiului de cartof modificat genetic destinat utilizărilor propuse.

     4.    La 9 decembrie 2005, BASF Plant Science a informat autoritatea suedeză
           competentă cu privire la intenţia sa de a exclude utilizarea cartofului în alimentaţia
           animală din notificarea transmisă în temeiul Directivei 2001/18/CE, limitând
           domeniul de aplicare a acesteia la cultivare şi la producerea amidonului în scopuri
           industriale.

     5.    Comisia a înaintat raportul de evaluare tuturor statelor membre, unele dintre acestea
           emiţând şi menţinând obiecţii asupra introducerii pe piaţă a produselor în ceea ce
           priveşte caracterizarea moleculară, alergenicitatea, toxicitatea, planul de monitorizare
           necorespunzător şi metoda de detecţie a produsului.

     6.    Având în vedere aceste obiecţii, şi în conformitate cu articolul 28 alineatul (1) din
           Directiva 2001/18/CE şi articolul 22 alineatul (5) litera (c) din Regulamentul (CE) nr.
           178/20021, Comisia s-a consultat cu AESA (Autoritatea Europeană pentru Siguranţa
           Alimentară), care şi-a dat avizul la 24 februarie 2006 stabilind că, pe baza dovezilor
           furnizate, este improbabil ca soiul de cartof (Solanum tuberosum L. linia EH92-527-
           1) modificat genetic să aibă efecte adverse asupra sănătăţii umane şi a animalelor sau
           asupra mediului în contextul utilizărilor propuse.

     7.    Prin prezenta propunere, în conformitate cu articolul 18 alineatul (1) din Directiva
           2001/18/CE, Comisiei i se solicită să ia o decizie conformă cu procedura stipulată la
           articolul 30 alineatul (2) din Directiva 2001/18/CE la care se aplică articolele 5 şi 7
           din Decizia 1999/468/CE a Consiliului, având în vedere dispoziţiile articolului 8 din
           aceasta.

     8.    În conformitate cu articolul 5 alineatul (2) din Decizia 1999/468/CE, un proiect al
           măsurilor ce urmează să fie adoptate a fost prezentat pentru avizare Comitetului
           instituit în conformitate cu articolul 30 din Directiva 2001/18/CE.

     9.    Comitetul a fost consultat la data de 4 decembrie 2006 şi nu a emis nici un aviz. În
           consecinţă, în conformitate cu articolul 5 alineatul (4) din Decizia 1999/468/CE,
           Comisia va prezenta neîntârziat Consiliului o propunere privind măsurile ce urmează
           să fie adoptate şi va informa Parlamentul European; Parlamentul European a fost

     1
          JO L 31, 1.2.2002, p.1

RO                                                2                                                    RO
 ---pagebreak---            informat la data de 8 decembrie 2006. Parlamentul European poate considera oportun
           să adopte o poziţie în conformitate cu articolul 8 din decizia menţionată anterior.

     10.   La 26 februarie 2007, având în vedere raportul publicat de Organizaţia Mondială a
           Sănătăţii care a prezentat canamicina şi neomicina ca „agenţi antibacterieni de
           importanţă majoră pentru medicina umană şi pentru strategiile de gestionare a
           riscurilor în cazul altor utilizări decât cele destinate omului”, Agenţia Europeană
           pentru Medicamente a publicat o declaraţie prin care a evidenţiat importanţa
           terapeutică a antibioticelor utilizate atât în medicina umană, cât şi în medicina
           veterinară. La 23 martie 2007, ţinând cont de această declaraţie, AESA (Autoritatea
           Europeană pentru Siguranţa Alimentară) a reconfirmat precedenta sa evaluare a
           utilizării în deplină siguranţă a genei care marchează rezistenţa la antibiotice nptII în
           cazul organismelor modificate genetic şi a produselor derivate destinate alimentaţiei
           umane şi animale.

     11.   Articolul 5 alineatul (6) din Decizia 1999/468/CE stipulează că, în cazul în care o
           astfel de poziţie este oportună, Consiliul poate hotărî cu majoritate calificată în ceea
           ce priveşte propunerea, în termen de trei luni, în conformitate cu articolul 30
           alineatul (2) din Directiva 2001/18/CE. În cazul în care în acest interval de trei luni,
           Consiliul indică, cu majoritate calificată, că se opune propunerii, Comisia o va
           reexamina; în cazul în care, la expirarea termenului, Consiliul nu a adoptat normele
           de punere aplicare propuse sau nu a indicat că se opune acestora, atunci normele de
           aplicare propuse sunt adoptate de către Comisie.

RO                                                3                                                    RO
 ---pagebreak---                                                    Propunere de

                                         DECIZIE A CONSILIULUI

     privind introducerea pe piaţă, în conformitate cu Directiva 2001/18/CE a Parlamentului
     European şi a Consiliului, a unui soi de cartof (Solanum tuberosum L. linia EH92-527-1)
                modificat genetic pentru conţinut sporit de amilopectină în amidon

                                   (Numai textul în suedeză este autentic)
                                      (Text cu relevanţă pentru SEE)

     CONSILIUL UNIUNII EUROPENE,

     având în vedere Tratatul de instituire a Comunităţii Europene,

     având în vedere Directiva 2001/18/CE a Parlamentului European şi a Consiliului din 12
     martie 2001 privind diseminarea deliberată în mediu a organismelor modificate genetic şi de
     abrogare a Directivei 90/220/CEE a Consiliului2, şi în special articolul 18 alineatul (1), primul
     paragraf,

     având în vedere propunerea Comisiei,

     întrucât:

     (1)    În temeiul Directivei 2001/18/CE, introducerea pe piaţă a unui produs conţinând sau
            constând într-un organism modificat genetic sau o combinaţie de organisme
            modificate genetic este condiţionată de o autorizare scrisă acordată de autoritatea
            competentă a statului membru care a primit notificarea pentru introducerea pe piaţă a
            acelui produs, în conformitate cu procedura stabilită în cadrul Directivei.

     (2)    BASF Plant Science (fosta Amylogen HB) a prezentat autorităţii competente din
            Suedia o notificare (referinţă C/SE/96/3501) privind introducerea pe piaţă a unui soi
            de cartof (Solanum tuberosum L., linia EH92-527-1) modificat genetic.

     (3)    Notificarea a cuprins iniţial introducerea pe piaţă a Solanum tuberosum L. linia EH92-
            527-1 pentru cultivare şi pentru procesul de transformare în amidon industrial, precum
            şi utilizarea acestuia în alimentaţia animală în cadrul Comunităţii.

     (4)    În conformitate cu procedura prevăzută la articolul 14 din Directiva 2001/18/CE,
            autoritatea suedeză competentă a pregătit un raport de evaluare care a stabilit că nu
            există probe ştiinţifice care să indice că introducerea pe piaţă a soiului de cartof
            Solanum tuberosum L., linia EH92-527-1, ar dăuna în vreun fel sănătăţii umane şi
            animale sau mediului, prin utilizările propuse.

     2
             JO L 106, 17.4.2001, p. 1. Directivă, astfel cum a fost modificată ultima dată prin Regulamentul (CE)
             nr. 1830/2003 (JO L 268, 18.10.2003, p. 24).

RO                                                        4                                                          RO
 ---pagebreak---      (5)    Raportul de evaluare a fost prezentat Comisiei şi autorităţilor competente ale altor
            state membre, care au emis şi menţinut obiecţii cu privire la introducerea pe piaţă a
            produsului modificat genetic.

     (6)    La 9 decembrie 2005, BASF Plant Science a informat autoritatea suedeză competentă
            asupra intenţiei sale de a exclude utilizarea cartofului în alimentaţia animală din
            notificarea transmisă în conformitate cu Directiva 2001/18/CE, limitând astfel
            domeniul de aplicare al acesteia la cultivarea soiului de cartof Solanum tuberosum L.,
            linia EH92-527-1 şi la producerea amidonului în scopuri industriale.

     (7)    La 25 aprilie 2005, BASF Plant Science a prezentat, în conformitate cu Regulamentul
            (CE) nr. 1829/20033, o cerere pentru introducerea pe piaţă a furajelor şi alimentelor
            conţinând, constând în sau pe bază de Solanum tuberosum L., linia EH92-527-1.

     (8)    Avizele Autorităţii Europene pentru Siguranţa Alimentară privind introducerea pe
            piaţă a soiului de cartof Solanum tuberosum L., linia EH92-527-1 pentru cultivare şi
            pentru producerea de amidon industrial, în conformitate cu Directiva 2001/18/CE,
            precum şi în alimentaţia umană şi animală, în conformitate cu Regulamentul (CE) nr.
            1829/2003, publicat la 24 februarie 2006, au stabilit că este improbabil ca produsul să
            aibă efecte adverse asupra sănătăţii umane şi animale ori asupra mediului, în contextul
            utilizărilor propuse.

     (9)    O examinare a obiecţiilor prezentate de statele membre, în lumina Directivei
            2001/18/CE, a informaţiilor prezentate în notificare şi a avizului Autorităţii Europene
            pentru Siguranţa Alimentară, arată că nu există motive pentru a considera că
            introducerea pe piaţă a Solanum tuberosum L., linia EH92-527-1 ar cauza efecte
            adverse sănătăţii umane şi animale sau mediului, în contextul utilizărilor propuse.

     (10)   La 26 februarie 2007, având în vedere raportul publicat de Organizaţia Mondială a
            Sănătăţii care a prezentat canamicina şi neomicina ca „agenţi antibacterieni de
            importanţă majoră pentru medicina umană şi pentru strategiile de gestionare a
            riscurilor în cazul altor utilizări decât cele destinate omului”, Agenţia Europeană
            pentru Medicamente a publicat o declaraţie prin care a evidenţiat importanţa
            terapeutică a antibioticelor utilizate atât în medicina umană, cât şi în medicina
            veterinară. La 23 martie 2007, ţinând cont de această declaraţie, AESA (Autoritatea
            Europeană pentru Siguranţa Alimentară) a reconfirmat precedenta sa evaluare a
            utilizării în deplină siguranţă a genei care marchează rezistenţa la antibiotice nptII în
            cazul organismelor modificate genetic şi a produselor derivate destinate alimentaţiei
            umane şi animale.

     (11)   Este necesar să se atribuie un identificator unic pentru Solanum tuberosum L., linia
            EH92-527-1, în sensul Regulamentului (CE) nr. 1830/2003 al Parlamentului European
            şi al Consiliului din 22 septembrie 2003 privind trasabilitatea şi etichetarea
            organismelor modificate genetic şi trasabilitatea produselor destinate alimentaţiei
            umane sau animale obţinute din organisme modificate genetic, şi de modificare a
            Directivei 2001/18/CE4 şi al Regulamentului (CE) nr. 65/2004 al Comisiei din 14

     3
            JO L 268, 18.10.2003, p. 1
     4
            JO L 268, 18.10.2003, p. 24

RO                                                  5                                                   RO
 ---pagebreak---             ianuarie 2004 de stabilire a unui sistem de elaborare şi alocare a unor identificatori
            unici pentru organismele modificate genetic5.

     (12)   Etichetarea propusă, pe o etichetă sau într-un document însoţitor, a produselor
            conţinând sau constând în Solanum tuberosum L., linia EH92-527-1 trebuie să includă
            formulări care să informeze operatorii şi utilizatorii finali că un astfel de produs nu
            este destinat consumului uman sau animal.

     (13)   Până la intrarea în vigoare a unei decizii comunitare, în conformitate cu Regulamentul
            (CE) nr. 1829/2003, care să autorizeze introducerea pe piaţă a soiului de cartofi
            Solanum tuberosum L., linia EH92-527-1 în scopul utilizării ca atare sau în alimentaţia
            umană sau animală, tuberculii de cartofi trebuie să fie cultivaţi, manevraţi, transportaţi
            şi procesaţi astfel încât să împiedice introducerea cartofului modificat genetic sau a
            produselor secundare rezultate din procesul de producere a amidonului industrial în
            lanţurile de produse alimentare şi furajere; prin urmare, este necesar ca astfel de
            produse să fie distruse sau utilizate exclusiv în scopuri industriale.

     (14)   Este necesar ca statele membre să folosească registrele stabilite, în conformitate cu
            articolul 31 alineatul (3) litera (b) din Directiva 2001/18/CE, în vederea consemnării
            zonelor de cultivare a OMG-urilor în conformitate cu partea C a directivei menţionate,
            pentru a facilita, inter alia, monitorizarea şi supravegherea generală, precum şi
            inspecţia şi controlul.

     (15)   În conformitate cu avizul emis de Autoritatea Europeană pentru Siguranţa Alimentară,
            nu este necesară definirea condiţiilor specifice pentru utilizările propuse referitoare la
            manevrarea şi ambalarea produsului şi protejarea anumitor ecosisteme, medii sau zone
            geografice.

     (16)   În vederea completării studiilor de teren derulate în Europa de Nord care au arătat că
            este improbabil ca, prin cultivarea soiului de cartof Solanum tuberosum L. linia EH92-
            527-1, să se producă efecte adverse asupra mediului, este necesar să se instituie noi
            măsuri în cadrul programului de monitorizare pentru supravegherea organismelor care
            se hrănesc cu cartofi în câmpurile unde soiul este cultivat în scopuri comerciale şi în
            vecinătatea acestora.

     (17)   Anterior introducerii pe piaţă a soiului Solanum tuberosum L., linia EH92-527-1, este
            necesar să se aplice măsurile necesare pentru asigurarea etichetării şi a trasabilităţii în
            toate etapele introducerii pe piaţă, inclusiv în cea a verificării printr-o metodologie
            adecvată de detecţie validată.

     (18)   O metodă de detecţie a cartofului Solanum tuberosum L., linia EH92-527-1 modificat
            genetic a fost validată de Laboratorul de referinţă al Comunităţii Europene prevăzut la
            articolul 32 din Regulamentul (CE) nr. 1829/2003, în conformitate cu Regulamentul
            (CE) nr. 641/2004 al Comisiei privind normele de aplicare a Regulamentului (CE) nr.
            1829/20036.

     (19)   Măsurile prevăzute în prezenta decizie sunt conforme cu avizul Comitetului instituit de
            articolul 30 alineatul (1) din Directiva 2001/18/CE,

     5
            JO L 10, 16.01.2004, p. 5-10.
     6
            JO L 102, 07.04.2004, p.14.

RO                                                  6                                                     RO
 ---pagebreak---      ADOPTĂ PREZENTA DECIZIE:

                                               Articolul 1
                                               Autorizare

     Fără a aduce atingere altor dispoziţii din legislaţia comunitară, în special în ceea ce priveşte
     Regulamentul (CE) nr. 1829/2003, autoritatea competentă a Suediei autorizează în scris
     introducerea pe piaţă, în conformitate cu prezenta Decizie, a produsului descris la articolul 2
     şi notificat (referinţă C/SE/96/3501) de BASF Plant Science.

     Autorizarea specifică în mod explicit, în conformitate cu articolul 19 alineatul (3) din
     Directiva 2001/18/CE, condiţiile de acordare a autorizaţiei, expuse la articolele 3 şi 4.

                                               Articolul 2
                                                Produs

     1.      Organismul modificat genetic care urmează să fie introdus pe piaţă ca atare sau ca
             ingredient al anumitor produse, denumit în continuare „produsul”, este soiul de cartof
             (Solanum tuberosum L.) modificat pentru un conţinut sporit de amilopectină în
             amidon şi care a fost transformat cu Agrobacterium tumefaciens, folosind vectorul
             pHoxwG din care a rezultat linia EH92-527-1. Produsul conţine următoarele
             secvenţe de ADN în două casete:

             (a)   Caseta 1:

                   O genă de rezistenţă la canamicină de tipul nptII derivată din Tn5, reglată de
                   un promotor de nopalină-sintază pentru expresie în ţesutul plantei, şi terminată
                   printr-o secvenţă de poliadenilare din gena de nopalină-sintază a
                   Agrobacterium tumefaciens.

             (b)   Caseta 2:

                   Un segment de genă gbss de cartof care codifică proteina de sintază a
                   amidonului cu granule compacte inserată într-o orientare inversă, sub controlul
                   promotorului gbss izolat din cartof, şi terminat printr-o secvenţă de
                   poliadenilare din gena de nopalină-sintază a Agrobacterium tumefaciens.

     2.      Autorizaţia se referă la soiul de cartof Solanum tuberosum L. linia EH92-527-1 ca
             atare şi ca ingredient al anumitor produse.

                                              Articolul 3
                                 Condiţii pentru introducerea pe piaţă

     Produsul poate fi introdus pe piaţă pentru cultivare şi utilizare industrială sub rezerva
     următoarelor condiţii:

     (a)     În conformitate cu articolul 15 alineatul (4) din Directiva 2001/18/CE, termenul de
             valabilitate a autorizaţiei este de 10 ani de la data emiterii autorizaţiei pentru
             Solanum tuberosum L. linia EH92-527-1;

RO                                                  7                                                   RO
 ---pagebreak---      (b)   Identificatorul unic al produselor este BPS-25271-9;

     (c)   Fără a aduce atingere articolului 25 din Directiva 2001/18/CE, titularul autorizaţiei
           pune la dispoziţia autorităţilor competente şi a serviciilor de inspecţie ale statelor
           membre, precum şi a laboratoarelor de control ale Comunităţii, la cerere, eşantioane
           de control pozitive şi negative ale produsului, precum şi materialul genetic şi de
           referinţă ale acestuia;

     (d)   O metodă de detecţie specifică soiului Solanum tuberosum L. linia EH92-527-1,
           validată de Laboratorul de referinţă al Comunităţii Europene, prevăzută în anexa la
           Regulamentul (CE) nr. 1829/2003, este disponibilă în scopul inspecţiei şi controlului;

     (e)   Fără a aduce atingere cerinţelor specifice de etichetare prevăzute de Regulamentul
           (CE) nr. 1829/2003, formularea „Acest produs conţine organisme modificate
           genetic” sau „Acest produs conţine cartof EH92-527-1 modificat genetic” şi
           formularea „Nu este destinat consumului uman” trebuie să apară fie pe o etichetă, fie
           într-un document însoţitor al produsului. Atâta timp cât produsul nu este aprobat de
           către Comisie pentru utilizare ca atare sau în alimentaţia animală, formularea „Nu
           este destinat consumului animal” trebuie să apară pe etichetă sau în documentul
           însoţitor al produsului;

     (f)   Eticheta sau documentul însoţitor al produsului trebuie să indice faptul că produsul
           conţine amidon modificat;

     (g)   Pe perioada de valabilitate a autorizaţiei, în momentul introducerii pe piaţa unui stat
           membru a cartofului Solanum tuberosum L. linia EH92-527-1, titularul autorizaţiei
           trebuie să informeze direct operatorii şi utilizatorii asupra inocuităţii şi
           caracteristicilor generale ale produsului, precum şi asupra dispoziţiilor legale
           referitoare la introducerea pe piaţă a materialului din recoltele care conţin această
           linie;

     (h)   Având în vedere că prezenta decizie acoperă doar cultivarea şi utilizarea în scopuri
           industriale, titularul autorizaţiei trebuie să se asigure că tuberculii de cartofi Solanum
           tuberosum L. linia EH92-527-1 sunt:

           (i)    separaţi fizic de cartofii destinaţi consumului uman şi animal în timpul
                  plantării, cultivării, recoltării, transportului, depozitării şi manevrării în mediul
                  înconjurător;

           (ii)   livraţi exclusiv uzinelor de procesare a amidonului desemnate şi notificate
                  autorităţii naţionale competente, în scopul transformării în amidon industrial
                  într-un sistem închis, fie prin separarea în timp, fie prin separarea în spaţiu,
                  pentru a evita orice amestec cu materialul rezultat din cartofii destinaţi
                  consumului uman sau animal;

           (iii) transformaţi doar în amidon industrial, în temeiul faptului că, atâta timp cât
                 Comunitatea nu aprobă utilizarea produsului ca atare sau în alimentaţia
                 animală, materialul secundar rezultat din acest proces este distrus sau utilizat
                 exclusiv în scopuri industriale.

RO                                                 8                                                      RO
 ---pagebreak---                                             Articolul 4
                                           Monitorizarea

     1.   Pe toată perioada de valabilitate a autorizaţiei:

          (a)   Titularul autorizaţiei se asigură că planul de monitorizare, destinat
                monitorizării oricărui efect advers asupra sănătăţii umane şi animale ori asupra
                mediului rezultat din manevrarea sau utilizarea produsului, este pus în aplicare.
                Acest plan de monitorizare include monitorizarea specifică fiecărui caz,
                supravegherea generală şi IPS (Sistem de conservare a identităţii), aşa cum se
                menţionează în notificare, şi poate fi supus unor modificări suplimentare
                prevăzute în prezentul articol;

          (b)   Titularul autorizaţiei se asigură că monitorizarea include date cu privire la zona
                cultivată cu Solanum tuberosum L. linia EH92-527-1 şi la cantitatea de
                material recoltat;

          (c)   Atâta timp cât Comunitatea nu a aprobat încă utilizarea produsului ca atare sau
                în alimentaţia animală, titularul autorizaţiei se asigură că sunt disponibile
                informaţiile referitoare la eliminarea produselor secundare;

          (d)   Titularul autorizaţiei trebuie să poată dovedi Comisiei şi autorităţilor
                competente ale statelor membre că:

                (i)    reţelele de monitorizare existente, specificate în planul de monitorizare
                       prezentat în notificare, colectează informaţii relevante pentru
                       monitorizarea produselor; şi

                (ii)   reţelele de monitorizare existente au acceptat să pună aceste informaţii la
                       dispoziţia titularului autorizaţiei înainte de data prezentării rapoartelor de
                       monitorizare Comisiei şi autorităţilor competente ale statelor membre, în
                       conformitate cu alineatul 3.

          (e)   Titularul autorizaţiei extinde reţelele de monitorizare existente pentru a include
                toţi cultivatorii de Solanum tuberosum L. linia EH92-527-1, pe baza
                chestionarului şi a sistemului de informare detaliat în notificare;

          (f)   Titularul autorizaţiei efectuează studii de teren specifice pentru a monitoriza
                eventualele efecte adverse asupra organismelor care se hrănesc cu cartofi în
                zonele de cultivare a cartofului Solanum tuberosum L. linia EH92-527-1 şi în
                vecinătatea acestora, în conformitate cu dispoziţiile din anexa 1.

     2.   Titularul autorizaţiei prezintă Comisiei şi autorităţilor competente ale statelor
          membre rapoarte anuale privind rezultatele tuturor activităţilor de monitorizare,
          prima dată la un an după acordarea autorizaţiei definitive.

     3.   Fără a aduce atingere articolului 20 din Directiva 2001/18/CE, planul de
          monitorizare notificat este revizuit de titularul autorizaţiei, după caz, şi în acord cu
          Comisia şi autoritatea competentă a statului membru care a primit notificarea iniţială,
          şi/sau de către autoritatea competentă care a primit notificarea iniţială, sub rezerva
          acordului Comisiei şi pe baza rezultatelor activităţilor de monitorizare. Propunerile

RO                                                9                                                     RO
 ---pagebreak---              de revizuire a planului de monitorizare trebuie prezentate autorităţilor competente ale
             statelor membre.

                                              Articolul 5
                                              Destinatar

     Prezenta decizie se adresează Regatului Suediei.

     Adoptată la Bruxelles,

                                                Pentru Consiliu
                                                Preşedintele

RO                                                10                                                   RO
 ---pagebreak---                                                 ANEXA 1

          Monitorizarea organismelor care se hrănesc cu cartofi în zonele de cultivare a soiului
                  Solanum tuberosum L. linia EH92-527-1 şi în vecinătatea acestora.

     1.       Titularul autorizaţiei trebuie să efectueze studii de teren pentru a monitoriza
              eventualele efecte adverse asupra organismelor care se hrănesc cu cartofi în zonele
              de cultivare a soiului Solanum tuberosum L. linia EH92-527-1 şi în vecinătatea
              acestora.

     2.       Studiul de monitorizare trebuie axat pe organismele-tip care se hrănesc cu cartofi în
              câmpurile cultivate cu cartofi şi în vecinătatea acestora, exponente ale principalelor
              funcţii ecologice în mediul agricol.

     3.       Studiul de monitorizare trebuie să ia în considerare observaţiile ştiinţifice recente şi
              să utilizeze protocoale ultramoderne, inclusiv analiza statistică a datelor în
              conformitate cu metodele standard.

     4.       Rezultatele acestor studii trebuie examinate având în vedere evaluarea riscurilor
              prezentată în notificare şi transmisă în conformitate cu articolul 4 alineatul (2).

     5.       După caz, rezultatele acestor studii trebuie folosite în vederea revizuirii şi modificării
              planului de monitorizare propus în notificare, în conformitate cu articolul 4 alineatul
              (3).

RO                                                   11                                                    RO